procesaur/Wiki.mk huggingface dataset:
Флорисимо

Флорисимо - меѓународна цветна изложба што е одржуван во градот Дижон, Франција. Има експонати од француски и нефранцуски градови, ботанички градини, земјоделски училишта и приватни корпорации.
Флорисимо вообичаено е одржуван на секои три години (иако изданието од 2003 година бил одложено за 2005 година (и потоа признаено од МЗХП/AIPH) со цел да се совпадне со настан за орхидеи). Во 2010 година бил одржан помеѓу 11 и 21 март, а следниот во 2015 исто бил во март.
1 Флорисимо 2010
2 Флорисимо 2015
3 Наводи
Бореалис (фестивал)

Бореалис ― годишно повторувачки норвешки фестивал на современа музика сместен во Берген почнувајќи од 2006 година.
Фестивалот е продолжение на претходните фестивали „Мјузик Фактори“ и „Аутонале“.
Голем број културни установи во Берген го поддржуваат фестивалот, а Хилд Борхревинк е претседател на фестивалот.
Бразилски фестивал во Италија

Бразилскиот фестивал во Италија ― фестивал создаден во Болоња, Италија, во 2002 година како почит на Италијанци за нивниот придонес во бразилската култура. Створен од Културното здружение „МАМБО“, во 2003 година бил службено признат од Министерствата за надворешни работи и култура и бразилскиот генерален конзулат во Милано.
1 Историја
Во своите први 17 изданија настанот претстави стотици уметници кои настапувајќи на околу 300 концерти на Аирто Мореира, Артур Маја, Чико Сезар, Трио Мадејра Ирио де Паула, Ренато Боргети, Ирио де Паула, Робертињо де Паула, Гуинга, Марија Гаду, Ариго Барнабе, Марко Лобо, Роза Емилија Мачадо Диас, Дуду Тучи, Азимут, Квартето Маогани, Барбара Казини, Жулињо Мартинс, Жилсон Силвеира, Даниела Фирпо, Фабрицјо Босо, Патрисија де Асис, Марсио Рангел, Афроеира, Нелсон Мачадо, Ивет Соуза, Дуду Тучи, Маривалдо Паим, Луиза Котифољи, Нене Рибеиро, Лигија Франса, Зедуардо Мартинс, Рожерио Таварес, Жози Ногуеира, Кал дос Сантос и многу други.
Покрај музика, фестивалот понуди 16 изложби, 9 филмски критики, 15 дебати, 21 студиски курс и пракса и 22 временски термини  со бразилска кујна. Фестивалот вклучува над 30 месни области, 8 општини и 90.000 гледачи.
Црква „Св. Ѓорѓи“ - Логоварди

Свети Ѓорѓи — главна селска црква во битолското село Логоварди, Македонија.
1 Местоположба
Црквата се наоѓа источно од селото.
Околу црквата се наоѓаат селските гробишта.
2 Историја
Храмот бил изграден во средината на век, на нива која била подарена од родот Зафировци. Претходно на местото немало никакви старини.
Кога селото немало своја црква, мештаните оделе во соседното село Поешево.
3 Архитектура
3.1 Фрескоживопис
Црквата била зографисана во XIX век.
4 Галерија
5 Поврзано
* Битолско архијерејско намесништво
* Седумнаесетта приградска парохија
* Логоварди
Црква „Св. Тома“ - Граиште

Св. Тома — црква во демирхисарското село Граиште, главен храм на Граиштанскиот манастир (наречен и Шути манастир). Му припаѓа на Крушевско-демирхисарското намесништво во Преспанско-пелагониската епархија на МПЦ - ОА.
Манастирот и црквата се сместени југоисточно од Граиште и југозападно од Вардино. Манастирот е граден во доцниот среден век, но уништен во XVIII век. Возобновен е во 2002 г. врз темелите на стариот храм.
Од натпис на фрагмент од службен минеј за месец септември од XVI век од манастирската библиотека дознаваме дека книжевникот Спиридон учел, живеел и творел во манастирот кон крајот на XVI и почетокот на XVII век.
Црквата е релативно голема, триконхална, со нартекс и две куполи. Изѕидана е од кршен камен со малтер. По нејзиниот облик се смета дека старата црква била меѓу најстарите манастирски цркви во Демирхисарско (Железник), и познато е дела била градена е во XV - XVI век. Царските двери од храмот се пренесени во црквата „Рождество на пресв. Богородица“ во Бучин.
1 Поврзано
* Слепчанска парохија
* Крушевско-демирхисарско архијерејско намесништво
Црква „Св. Ѓорѓи“ - Ресен

Св. Великомаченик Ѓорѓи — црква во градот Ресен, претставник на Македонската преродба. Му припаѓа на Ресенско намесништво во Преспанско-пелагониската епархија на МПЦ - ОА.
Во црквата има две римски надгробни плочи од мермер. Едната е вградена во подот со натписот нагоре, а другата е во западниот ѕид однадвор. Таа стела има две полиња, на кои релјефно се претставени бисти на маж и жена. Плочите ое селото Козјак.
„Свети Ѓорѓи“ долго време била единствената црква во Ресен. Во 1844, 1846 и 1848 година во неа работеле истакнатите зографи Михаил Анагност и син му Никола Михајлов.
Во 1848 г. рускиот славист Виктор Григорович напишал во „Очерк путешествия по Европейской Турции“:
Во 1872 г. со создавањето на Бугарската егзархија започнале жестоки борби помеѓу бугарската и грчката пропаганда. Така, во 1894 г. егзархиската општина ја изградила втората црква во градот — „Св. Кирил и Методиј“, додека „Св. Ѓорѓи“ продолжила да работи под врховенството на Цариградската патријаршија.
Во 2012 г. градските власти решиле да постават часовник на камбанаријата на „Св. Ѓорѓи“. Ова бил потег за конечно враќање на градскиот часовник по уништувањето на старата Саат-кула во градот.
1 Слики
2 Поврзано
* Прва ресенска парохија
* Ресенско архијерејско намесништво
Црква „Св. Ѓорѓи“ - Чаниште

Свети Ѓорѓи — главна селска црква во мариовското село Чаниште, Македонија.
1 Местоположба
Црквата се наоѓа во јужниот дел на селото, кај поранешното селско училиште. Околу црквата се наоѓаат селските гробишта.
2 Историја
Според ктиторскиот натпис на јужниот ѕид, храмот е изграден во 1870 година.
Истиот натпис вели дека црквата била поправена во 1929 година.
3 Архитектура
Црквата е еднокорабна градба, засводена со полуобличест свод и полукружна апсида на источната страна.
3.1 Фрескоживопис
Црквата добила живопис во 1882 година.
4 Галерија
5 Поврзано
* Прилепско архијерејско намесништво
* Прилепечко-витолишка парохија
* Чаниште
Баскиски фестивал

Баскиските фестивали (баскиски: Euskal Jaiak) ― фестивали кои ја слават баскиската култура, вклучувајќи го баскискиот танц, баскиската кујна, баскискиот спорт и елементите на баскискиот фолклор. Баскиските фестивали се организираат во Соединетите Држави во градовите со важно население од баскиски потомци, како што се Елко, Рено, Винемука и Бојси. Првиот фестивал на Западна Баскија бил одржан во Спаркс, Невада, на 6-7 јуни 1956 година. Елко е домаќин на еден од најголемите баскиски фестивали во Соединетите Држави, втор само по светски познатиот фестивал Џајалди во Бојси, одржува приближно на секои пет години околу викендот на 4 јули. Слични фестивали се слават во Аргентина и во други земји каде постои баскиската дијаспора. Баскиските фестивали се слават и во Баскија: познати ''се'' прославите на Баскиските фестивали (Euskal Jaiak) во септември во Доностија и Зарауц.
Датумите на баскиските фестивали во Соединетите Држави често одговараат на денот на светецот во Баскија. Раните примери на баскиски фестивали датираат од крајот на 19 век, кога настанале Цветните игри (Lore Jokoak) во француско-шпанските гранични области на Навара, Лабур и Гипускоа, поттикнати и охрабрени од Антоан д'Абади и други културолошки личности.
CoffeeFest

Фестивал на кафето, чајот и топлите напитоци "Kofi fest" (CoffeFest) прв пат се одржал во Белград на 26 ти и 27 ми септември 2014 година. На фестивалот учествувале повеќе од 30 водечки произведувачи на кафе од регионот и светот, а на посетителите им биле претставени новите трендови и начинот на припрема. За професионалците кои се бават со кафе, биле предвидени и панели, како би се усовршиле и учествувале во натпреварувањето бариста. Посетителите биле во можност да сознаат кој пат го проаѓа кафето од билка до филџан, како се пие во различните делови во светот, и како влијае на здравјето. За најмладите било осмислено дружење со аниматори, а за децата без родители се собрале средства во рамките на хуманитарната акција "Кафе со срце" и "Кафе со познатите". Фестивалот бил подржан од Министарството за трговија, туризам и телекомуникации, Градот Белград, Туристичка Организација на Белград, како и Стопанската комора на Србија и Стопанската комора на Белград.
1 Наводи
Црква „Св. Илија“ - Пуста Река

Свети Илија — манастирска црква на Пусторечкиот манастир во крушевското село Пуста Река, Македонија.
Црквата се наоѓа надвор од селото, на самиот регионален пат 2337, кој од селото Пуста Река продолжува како земјен пат.
1 Галерија
2 Поврзано
* Крушевско-демирхисарско архијерејско намесништво
* Втора крушевска парохија
* Пуста Река
Пусторечки манастир

Пусторечки манастир — манастир во јужниот дел на Македонија, во близина на селото Пуста Река.
1 Местоположба
До него води земјен пат, кој е всушност категоризиран како регионален пат 2337. Земјениот пат започнува од селото Пуста Река.
2 Градби
Во склоп на манастирот влегуваат една црква, чешма и помошни објекти.
2.1 Црква „Св. Илија“
Црквата е единствениот храм во манастирот.
3 Галерија
Џамија (Саждево)

Џамија (Саждево) — главна и единствена џамија во селото Саждево, во Општина Крушево, Македонија.
1 Местоположба
Џамијата се наоѓа во средишниот дел на селото Саждево, во близина на основното училиште.
2 Историја
Џамијата во селото била подигната кон крајот на век.
Неверство во зимска ноќ

„''Неверство во зимска ноќ''“ ― македонски филм снимен во 2004 година во режија и сценарио на Коле Ангеловски. Главните улоги ги играле: Диме Илиев, Марија Кондовска, Драган Довлев и Лазе Манасковски.
1 Улоги
Глумец, Улога
Диме Илиев, Стојан
Марија Кондовска, Вера
Драган Довлев, Живко Поповски
Владимир Ангеловски, Механичарот Аким
Лазе Манасковски, Ненад
Трајче Иваноски, Пијаницата
Весна Гичева
Ѓоко Ноевски
Битка за Франција

Битката за Франција (|bataille de France) [10 мај - 25 јуни 1940 година] познатa и како Западната кампања (''|Westfeldzug''), Француската кампања (|Frankreichfeldzug, |campagne de France) и Падот на Франција, ― германската инвазија над Франција, Белгија, Луксембург и Холандија за време на Втората светска војна. На 3 септември 1939 година, Франција и објавила војна на Германија, по германската инвазија на Полска. На почетокот на септември 1939 година, Франција ја започнала ограничената офанзива на Сар и до средината на октомври се повлече на своите почетни линии. Германските војски ги нападнале Белгија, Луксембург и Холандија на 10 мај 1940 година. Италија влегла во војната на 10 јуни и се обидела да изврши инвазија на Франција. Франција и Ниските Земји биле освоени, завршувајќи ги копнените операции на Западниот фронт до слетувањето во Нормандија на 6 јуни 1944 година.
Во „Жолтиот случај“ (германски: Fall Gelb), германските оклопни единици извршиле ненадејно туркање низ Ардените, а потоа по долината на Сома, отсекувајќи ги и опкружувајќи ги сојузничките единици кои напредувале кон Белгија за да се сретнат со германските војски. Британските, белгиските и француските сили биле турнати назад во морето од страна на Германците, а британската и француската морнарица ги евакуирале опколените елементи на Британските експедициски сили (БЕС) и француската и белгиската војска од Данкерк во операцијата Динамо.
Германските сили го започнале „Црвениот случај“ (Fall Rot) на 5 јуни 1940 година. Шеесетте преостанати француски дивизии и двете британски дивизии во Франција решиле да застанат на Сома и Ен, но биле поразени од германската комбинација на воздушна надмоќност и оклопна мобилност. Германските војски ја надминала недопрената Мажинова линија и навлегла длабоко во Франција, окупирајќи го Париз без отпор на 14 јуни. По бегството на француската влада и колапсот на француската војска, германските команданти се сретнале со француските службени претставници на 18 јуни за да преговараат за крај на непријателството.
На 22 јуни 1940 година, Франција и Германија го потпишале Второто примирје во Компјењ. Неутралната Вишиевска влада предводена од маршалот Филип Петен ја замени Третата република и германската воена окупација започна по должината на француското Северното Море и бреговите на Атлантикот. Италијанската инвазија на Франција над Алпите зазела мала количина земја и по примирјето, Италија окупирала мала област на југоисток. Вишиевскиот режим ја задржал „слободната зона“ (fr) на југ. По сојузничката инвазија на Француска Африка во ноември 1942 година, Германците и Италијанците ја преземале контролата врз зоната сè додека не била ослободена од сојузниците во 1944 година.
1 Наводи
1.1 Книги
*********************************************************************************
1.2 Весници
************
1.3 Мрежни места
*
2 Дополнителна литература
Книги
***
Тези
**
Црква „Св. Димитриј“ - Ореовец

Св. Димитриј — црква во прилепското село Ореовец. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Црквата е гробишен храм, сместен источно од селото. Изградена е и живописана во 1874 година. Претставува еднокорабна градба до полукружен свод и полукружна апсида. Црквата чува и основи на столбови донесени од античките наоѓалишта на Ореовец.
1 Поврзано
* Плетварско-беловодичка парохија
* Прилепско архијерејско намесништво
Војводство Брзег

Војводството Брзег (полски: ''Księstwo Brzeskie'') или Војводство Бриг (германски: ''Herzogtum Brieg''; чешки: ''Knížectví břežské'') — едно од Војводствата на Шлеска, создадено во 1311 година за време на фрагментацијата на Војводството Шлеска. Боемски феуд од 1329 година, бил управуван од Шлеските Пјасти до нивното изумирање во 1675 година. Нејзин главен град бил Брзег во Долна Шлеска.
Црква „Св. Димитриј“ - Смолани

Св. Великомаченик Димитриј (Св. Димитриј Солунски) — црква во прилепското село Смолани. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Црквата е гробишен храм, сместен во западниот дел на селото. Почнала да се гради во 1905 година, но по осветувањето на камен-темелникот, градежните работи биле запрени од властите. Изградбата продолжила по Младотурската револуција во 1908 г. и храмот е завршен следната 1909 година.
Благодарение на иницијативниот комитет, каде членувале Никола Насевски, Методија Илиевски, Методија Спирковски, Томе Трајковски, Ило Велкоски и Спасе Конески, храмот е осветен на 21 мај 1972 година од архиепископот Доситеј II Охридски и Македонски во сослужение со митрополитот Кирил Американско-канадски и свештеници од Прилепското архијерејско намесништво.
Пред влезот на црквата се чува наод од римска населба на подрачјето на селото — основа од мермер со едноставно профилиран венец во горниот дел.
1 Поврзано
* Плетварско-беловодичка парохија
* Прилепско архијерејско намесништво
Црква „Св. Димитриј“ - Царевиќ

Св. Великомаченик Димитриј — црква во прилепското село Царевиќ, претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Црквата е изградена во 1899 година, што се знае од зачуваниот ферман за нејзината изградба. Претставува еднокорабна градба со полукружен свод и полукружна апсида на исток, однадвор расчленета на пет слепи ниши. На западната страна има женска црква. Олтарниот простор е зографисан со фрески.
1 Слики
2 Поврзано
* Плетварско-беловодичка парохија
* Прилепско архијерејско намесништво
Старков Заб

Старков Заб — планински врв на Ниџе, во јужниот дел на Република Македонија. Тој е составен дел на планината Ниџе и неговата височина е 2.223 метри.
1 Местоположба и одлики
Старков Заб е планински врв висок 2.223 метри на главниот срт на протегање и на главното било на планината Ниџе, на самата македонско-грчка државна граница. Се наоѓа на 2,8 км западно од највисокиот врв Кајмакчалан, високо над долината на реката Коњарка во Мариово, југоисточно од Битола. Наоѓајќи се на самата линија на познатиот Солунски (Македонски) фронт, врвот Старков Заб бил сцена односно место на големо боиште на Солунскиот фронт во Првата светска војна, со голема артилериска битка во 1916 година. Од врвот се отвора прекрасна глетка кон Кајмакчалан на исток, шумовитата падина и долина во Мариово кон север, пространaта рамина на Сариѓол со Островското и Петерското Езеро на југ и Пелагонија кон запад. Особена природна забележителност е огромното пространство на природна зимзелена иглолисна шума на македонската падина на Ниџе, со што воедно таа е единствена македонска планина каде што мнозинството од шумската растителност е од зимзелените иглолисни дрјва - црн и бел бор меѓу кои и моликата и ела (60%). Главниот срт на Ниџе кој се спушта кон запад со истоимениот врв и превој Старков Гроб, а продолжува да се издигнува кон Кајмакчалан на исток бил дел и од делницата на трасата на Јужната македонска трансверзала (ЈМТ).
2 Искачување
*Патека на движење: манастир Св. Архангел Михаил над с. Скочивир (чешма) – Рудина – Смилова Глава / Кофчегот – Вртешка (1272 м.) – Шипково (разрушена караула) – Старков Гроб – караула – Орнички Ливади - Сива Стена – Старков Заб (2233 м.) и назад по истата патека*Должина: 30 километри*Времетраење: 12 часа*Висинска разлика: 2096 метри
Трагови: списание за српски и хрватски теми

Трагови: списание за српски и хрватски теми (|Tragovi: časopis za srpske i hrvatske teme, Српска азбука: Трагови: часопис за српске и хрватске теме, |Footprints: Journal for Serbian and Croatian studies) е научно списание за култура, и политички прашања чиј издавач е Српскиот национален совет и Архивата на Србите во Хрватска од Загреб. Списанието се печати на српскохрватски со резиме на странски јазик. Списанието започнало да излегува од 2018 година. Основач и уредник на списанието е Дејан Јовиќ. Списанието излегува периодично двапати годишно. Иницијативата за издавање датира од 1993 година.
Црква „Св. Димитриј“ - Лажец

Свети Димитриј — главна селска и гробишна црква во битолското село Лажец, Македонија.
1 Местоположба
Црквата е гробишен храм, подигната на извесно растојание североисточно од селото.
2 Историја
Црквата била подигната во 1861 година, а обновена во 1996 година.
За време на Првата светска војна, бугарската војска во црковниот двор го погребала нивниот потпоручник Фердинанд Доротоев (Доротеев) Попов, загинат на 6 октомври 1916 г. во преспанското село Р’мби.
3 Архитектура
Претставува голема трикорабна базилика со затворен трем на западната и јужната страна кој има заеднички покрив. Над западниот дел има камбанарија.
4 Галерија
5 Поврзано
* Битолско архијерејско намесништво
* Бистричка парохија
* Лажец
Црква „Св. Димитриј“ - Средно Егри

Свети Димитриј — селска црква во битолското село Средно Егри, Македонија.
1 Местоположба
Црквата се наоѓа во самото село.
2 Историја
Црквата веројатно е доцносредновековна и била енориски храм на селото сè до почетокот на XIX век. Потоа, по изградбата на „Св. Архангел Михаил“ храмот бил запустен. Во средината на XX век е возобновен. Во него се зачувани вредни внатрешни украси, заклучно со царски двери од крајот на XVI до почетокот на XVII век. Царските двери веројатно се дело на мајстори од Линотопската школа.
Истражувачот Јован Трифуноски не спомнува за постоењето на црквата од средниот век, туку само дека била подигната во 1911 година. Неколку години подоцна, за време на Првата светска војна, црквата била значително оштетена и до истражувањата на Трифуноски во 1950-тите години била напуштена.
Бидејќи селото Средно Егри било поделено на влијанија на Патријаршијата и на Егзархијата, оваа црква била во служба на егзархистите.
3 Галерија
4 Поврзано
* Битолско архијерејско намесништво
* Краварско-бачка парохија
* Средно Егри
Црква „Св. Димитриј“ - Дуње

Свети Димитриј (позната и како Свети Димитрија) — главна селска црква во мариовското село Дуње, Македонија.
1 Местоположба
Црквата се наоѓа во западниот крај на селото Дуње. Околу црквата се наоѓаат селските гробишта.
2 Историја
Според ктиторскиот натпис, храмот е подигнат и осветен од митрополитот Венедикт Византиски на 30 октомври 1864 година.
3 Архитектура
Градбата на црквата е еднокорабна. Црквата е во добра состојба. Се забележува само влага на ѕидовите во приземните партии.
Во поново време бил обновен покривот со ќерамиди и бил поставен под од мермерни плочи.
При градбата на црквата се користени антички архитектонски елементи.
3.1 Фрескоживопис
Црквата поседува фрескоживопис, кој е насликан во XX век.
3.2 Икони и иконостас
Внатре е зачуван оригиналниот преродбенички иконостас.
4 Галерија
5 Поврзано
* Прилепско архијерејско намесништво
* Прилепечко-витолишка парохија
* Дуње
Илија Струмениковски

Илија Струмениковски (р. година во Куманово) — македонски театарски, филмски и телевизиски глумец.
1 Филмографија
Година, Филм, Улога
1975, Простодушна љубов ТВ-филм, Веле
1979, Курирот на Гоце ТВ-серија
1979, Жена од малтер ТВ-филм
1979, Наши години ТВ-серија
1981, Црвениот коњ ТВ-филм
1984, Другарувања ТВ-серија, Директор
1984, Јуначко колено ТВ-серија
1987, Хај-фај ТВ-филм
1988, Втора смена ТВ-серија, Берберот
1989-1992, Еурека ТВ-серија, др. Едвард Салк
1993, Бог да ги убие шпионите ТВ-филм, Полицаец началник
1997, Светло и бои ТВ-филм
2001, Одмазда ТВ-филм, Затворски чувар 2
2008-2010, Народни приказни ТВ-серија, Дедото
2015, Македонски приказни ТВ-серија, Чорбаџијата
2016, Борба за смрт ТВ-филм, Јанко
2018, Ругање со Христос ТВ-филм, Возач на автобус
2022-2023, Бистра вода ТВ-серија, Стариот 2
2 Награди
* Награда за најдобро актерско остварување за улогата во претставата "Сојка" на Фестивалот "Војдан Чернодрински" Прилеп (1976)
* Награда за најдобро актерско остварување за улогата на "Петрокле" во претставата "Пустиња" на Фестивалот "Војдан Чернодрински" Прилеп (1978)
* Ноемвриска награда на град Куманово за животно дело (2004)
* Награда за главна машка улога за улогата на "Јанко" во филмот "Борба за смрт" на Фестивалот за драма во Грција (2016)
* Награда за животно дело на Фестивалот "Денови на Комедија" во Куманово (2019)
Црква „Св. Димитриј“ - Брусник

Свети Димитриј (позната и како Св. Димитрија Солунски) — главна селска црква во битолското село Брусник, Македонија.
1 Местоположба
Црквата е гробиштен храм, изграден на доминантно возвишение на југозападниот крај на селото, со глетка кон Пелагонија.
2 Историја
Изградена е врз темелите на средновековна црква со некропола.
Храмот е од првата половина на XIX век, но силно настрадал за време на Првата светска војна. Обвновен е во периодот од 1922 до 1926 година.
3 Архитектура
Градбата е сместена во заграден двор со црковна порта. Веднаш по портата е камбанаријата. Храмот е трикорабен, со петстрана апсида на исток и тремови од северната и западната страна. Главните влезови се од север — еден за наосот и еден за нартексот. Внатрешноста на наосот е поделена на три кораба со два реда од по пет столба. Над средишниот кораб има полукружен свод, а таваните на страничните се рамни со дрвени даски. Нартексот е со три скалила над нивото на наосот.
3.1 Фрескоживопис
Во храмот нема фрески.
3.2 Икони и иконостас
При обновата на црквата (1922-1926) се изработени и сегашните икони и иконостас.
4 Галерија
5 Поврзано
* Битолско архијерејско намесништво
* Седумнаесетта приградска парохија
* Брусник
Црква „Св. Димитриј“ - Магарево

Црква „Св. Димитриј“ — главна селска црква во битолското село Магарево, Македонија.
Во дворот на црквата се наоѓаат чинари, од кои најстариот е заштитена природна реткост од 1983 година.
1 Местоположба
Црквата е гробишен храм, сместен во северозападниот дел на селото. Околу црквата се наоѓаат селските гробишта.
Недалеку на североисток, на повисок терен е Магаревскиот манастир со црквата „Св. Ѓорѓи“ од 1871 година.
До црквата води асфалтен пат.
2 Историја
Храмот е изграден во 1834 година или во 1835 година. За време на Првата светска војна на подрачјето се воделе жестоки битки и црквата била уништена. Вредниот иконостас е демонтиран од бугарски војници со намера да го однесат во Бугарија. Сепак, нивната намера не успеала и тој е подоцна откриен и пренесен во храмот „Св. Богородица“ во Битола заедно со оној од „Успение на Пресвета Богородица“ во Трново. По војната црквата е возобновена.
3 Архитектура
Црквата е голема и убава крстовидна камена базилика со сложена архитектура. Во многу нешта е слична на „Св. Димитриј“ во Битола.
Основата на црквата е трикорабна и има галерии (припрати) на три страни, запад, север и југ.
Градбата на црквата е во задоволителна состојба, иако се соочува со оштетен покрив и има оштетување во долниот дел од третиот столб на наосот.
3.1 Фрескоживопис
Во внатрешноста нема зачувано траги од живопис, но црквата поседувала живопис кој го добила во 1844 година, како што е запишано на фреската над еден од влезовите од северниот трем во внатрешноста на црквата.
Sидното сликарство е во катастрофална состојба. Во северниот отворен трем постојат остатоци од фрески изведени во 1844 година според наодот на едната од фреските. Фреските се поставени над трите влезни врати од северниот трем кон внатрешноста на црквата. Едната фреска кон запад е целосно изгубена, од втората е зачуван само мал дел на кој е напишана годината, додека од третата фреска над источниот влез во јужната капела е зачувана помалку од половина фреска од композицијата „Св. Петар и Св. Павле“ и годината 18??.
На фасадата од олтарниот простор постојат елементи на камена пластика кои се декорирани во боја со претстави на хералдички и флорални елементи, херувими, крстови и натписи.
На една од претставите на аголот помеѓу јужниот и источниот олтарен ѕид е наведена годината 1820, најверојатно како почеток на градењето на храмот.
Доколку не се преземат итни конзерваторско-реставраторски зафати фреските ќе бидат целосно изгубени.
3.2 Икони и иконостас
Иконостасот со два реда икони е нов, а од старите икони се зачувани само неколку оштетени примероци.
4 Галерија
5 Поврзано
* Битолско архијерејско намесништво
* Кукуречанска парохија
* Магарево
Војводство Јавор

Војводство Јавор (полски: ''Księstwo Jaworskie''; германски: ''Herzogtum Jauer'') — едно од Војводствата на Шлеска, основано во 1274 година како дел на Војводството Легњица. Со него управувале Шлеските Пјасти, со главен град Јавор во Долна Шлеска.
Арифана

Арифана ― еден вид прослава во турската традиција, особено во Артвин. Обично се одржува во зима, тоа е фестивал кој вклучува песна, танц, театар и гозбење. Овни се колат и се прават ќебапи и печени и се служат со слатки колачи. Трошоците на Арифана ги плаќаат подеднакво учесниците, иако сиромашните и посетителите не се обврзани да платат.
1 Наводи
* Озан Озтурк „“. Том 2. Heyamola Publishing. Истанбул. 2005 година. .
Меѓународен фолклорен детски фестивал „Оро без граници“

Меѓународниот фолклорен детски фестивал „Оро без граници“ ― фестивал што е одржуван секоја година помеѓу 29 септември и 2 октомври во Универзалната сала во Скопје, Македонија. На овој фестивал учествуваат детски фолклорни ансамбли од Македонија и странство.
Војводство Легница

Војводство Легњица (полски: ''Księstwo Legnickie''; чешки: ''Lehnické knížectví'') или Војводство Лигниц (германски: ''Herzogtum Liegnitz'') — едно од Војводствата на Шлеска, основано во 1248 година. Нејзин главен град бил Легњица во Долна Шлеска.
Војводство Шлеска

Војводство Шлеска (полски: ''Księstwo śląskie''; германски: ''Herzogtum Schlesien'') со главен град Вроцлав — средновековно војводство сместено во историскиот регион Шлеска во Средна Европа. Набргу откако била формирана под династијата Пјаст во 1138 година, таа се распарчила на различни помали војводства во Шлеска. Во 1327 година, преостанатото Војводство Вроцлав, како и повеќето други војводства управувани од Шлеските Пјасти, се припоени кон Кралството Бохемија како Војводства на Шлеска. Припојувањето било завршено, кога кралот Казимир III Велики од Полска се откажал од своите права на Шлеска во Договорот од Треншин од 1335 година.
Црква „Св. Илија“ - Велушина

Свети Илија — главна гробишна црква во битолското село Велушина, Македонија.
1 Местоположба
Црквата се наоѓа во самото село, сместена во јужниот дел на селото, на почетокот на патот за Велушкиот манастир („Св. Ѓорѓи“).
2 Архитектура
Претставува мала еднокорабна градба со тристрана апсида на источната страна и калкански покрив. Од југ и запад има отворен трем потпрен на дрвени столбови. Храмот има засводен влез од југ.
2.1 Фрескоживопис
Во наосот нема траги од живопис. Во апсидата се зачувани фрески на Богородица со Малиот Христос, како и четворица архијереи во долното подрачје, които по стилските особености се датираат во XVIII век, со тоа и самата црква.
2.2 Иконостас
На стариот обичен иконостас има икони од втората половина на XVIII и почетокот на XIX век.
3 Галерија
4 Поврзано
* Битолско архијерејско намесништво
* Бистричка парохија
* Велушина
Културама

Културама ― фестивал кој е славен секоја година, од страна на Невисијците. Тоа е одговорот на Невис на разновидните карневали што се уживаат на другите карипски острови. Одржуван секоја година кон крајот на јули/почетокот на август, ги слави Невисијците кои се отселиле и се вратиле на забава со своите пријатели и семејството. Тоа е комеморација и фестивал кој ужива во културните традиции. Секоја вечер има музика, забави, фестивали на храна и концерти, кои кулминираат со раниот марш низ центарот на Чарлстаун.
Фестивалот започнал во 1974 година. Идејата за Културама била зачната во февруари 1974 година за време на состанокот на Невиското драмско и културно друштво.
Лацио between Europe and the Mediterranean фестивал

''Лацио between Europe and the Mediterranean'' е културен фестивал кој се одржува секоја година во Рим, Лацио, Италија. Првото издание на фестивалот се одржува помеѓу 21 септември и 14 октомври 2006 година.
Според "Lazio Cultural council" the purpose на фестивалот е промовирање на дијалог и комуникациска размена меѓу средоземните земји и култури. Фестивалот се организира под покровителство на италијанскиот претседател Џорџо Наполитано и со учество на италијанското Министерство за надворешни работи.
1 Награди
Специјалната награда за "peace and friendship between peoples" во 2006 година му била доделена на мароканскиот франкофонски автор Tahar Ben Jelloun.
2 Наводи и белешки
Скопско лето

Фестивалот Скопско лето ― годишен културен настан во Скопје, Македонија. Основана е во 1979 година и ја одбележа својата 30-годишнина во 2009 година. Тој е домаќин на уметници, музичари, забавувачи и изведувачи кои ги претставуваат своите достигнувања во сферата на музиката, ликовната уметност, филмот, театарот и повеќемедиската изведба. Фестивалот се одржува на бројни местоположби и отворени места во градот.
1 Наводи
Бубашинтер (филм)

„Бубашинтер“ — југословенски филм од 1971 година во режија на Милан Јелиќ. Главните улоги ги играат: Драган Радуловиќ, Гизела Вуковиќ, Данило Бата Стојковиќ и Радмила Савиќевиќ.
1 Синопсис
Еден пекар му ја задава првата задача на својот 15-годишен син — да ги уништи бубачките во магацинот, а со намера така да го пренесе од светот на фантазерите во светот на трудбениците. Причината за неуспехот на синот во работата таткото ја гледа во неговиот несреден сексуален живот, па затоа го носи во еден мотел. Меѓутоа, и тој обид на таткото останува без успех, па тој се откажува од превоспитувањето на синот. Меѓутоа, момчето ќе го воведе во светот на сексот неговата тетка...
Огнен Неделковски

Огнен Неделковски (роден на 13 февруари 1972 година во Скопје) — драмски писател, текстописец и романописец.
1 Биографија
Огнен Неделковски дипломирал драматургија на Факултетот за драмски уметности во Скопје во 1994 година, во класата на проф. Горан Стефановски. Прогласен е за студент на генерација во учебната 1993/94.
Магистер по драматургија. Магистрирал во 2018 година, на ЕФТА во Скопје. Работел како сценарист во МРТВ, а бил и раководител во Советот за радиодифузија на РМ и во Агенцијата за аудио и аудиовизуелни медиумски услуги (каде што и денес работи.)
Автор е на 10 радио драми, две едночинки изведени во рамките на претставите „Утешение грешним“ и „Грешните се утешија“ во Театарот „Јордан Хаџи Константинов – Џинот“ во Велес.
Како сценарист, се испробал во повеќе жанрови („Пет години Балкан“ – 8 епизоди за кариерата на Тоше Проески, „Говорете македонски“, краткиот филм „Жарче“, ТВ серијата за деца „Големи и мали“, ТВ сериите „Сашко и Сашка“ и „Ѓоре Шнајдерот“, забавните емисии „Розови очила“ и „Во шема“, ТВ спотови, ТВ и радио реклами.
Огнен Неделковски е текстописец на околу 1200 текстови за поп и фолк песни. Песните се изведувани од поп и фолк елитата на македонската музика. Тоше Проески има отпеано 26 негови текстови: „Тајно моја“, „Усни на усни“, „Сонце во твоите руси коси“, „Има ли ден за нас“, „Излажи ме уште еднаш“, „Твоите бакнежи на моите бели кошули“ и други.
2 Дела
„Монографијата за Спомен куќата на Тодор Проески“;
Либретото за мјузиклот „Тајно моја“;
„Ловци на лажни вести од зграда 39“, роман за тинејџери;
„Жарче“, соавтор на сценарио филм;
"Авантурите на Итар Пејо", сценарио, телевизиска серија;
„ФАУСТ ВО Д МОЛ“, сценарио, краток филм:
"Преспав", сценарио, телевизиска серија;
"Си беше еднаш еден звук", сценарио, краток филм.
3 Наводи
Танц фест Скопје

Танц Фест Скопје ― меѓународен танцов фестивал во Скопје, Македонија. Основан бил во 2005 година, како продолжение на програмата „Април - месец на танцот“. Целта на фестивалот е да бидат претставувани современи продукции на национални балети и други престижни компании од регионот, Европа и светот.
1 Основни идеи
* следејќи го развојот на современиот танц ширум светот
* размена на искуства со уметници со друго културно потекло
* меѓународна промоција на македонскиот современ танц
* вдахнувачка млада публика
* образование на публиката
* да се даде можност на публиката да учествува во развојот на современиот танц
* вклучувајќи ја и македонската играорна сцена во други европски проекти
2 Наводи
Состаноци на Обрак

Состаноците на Обрак (фр: Les Rencontres d'Aubrac) е француски литературен фестивал. Овој настан се одржува секој последен викенд од август во Обрак, Франција од 1994 година.
1 Состаноците на Обрак
Настанот е наменет и за специјализирана и за обична публика. Програмата е мешавина помеѓу научни предавања и филмови, театарски претстави и други форми на изразување како што се работилници со учество на јавноста.
Секоја година се избира нова тема меѓу клучните теми на француската книжевност.
1.1 Изминати теми:
# Жан Жионо, Жилјен Грак во 1994 година
# Шарл Фердинанд Рамо во 1995 година
# Анри Поурат во 1996 година
# Александар Виалат во 1997 година
# Санаториумска литература во 1998 година
# Генијален раскажувач од север (од Исланд до Естонија) во 1999 г.
# Приказни за авантурите на средновековните европски патишта во 2001 г.
# Аубракадабра: Што е народна приказна? во 2003 година
# Аубракадабра: Фигури на фантастичното во приказни и раскази во 2004 година
# Раскажување на митовите во 2005 г
# Раскажување на митовите (ново издание) во 2006 година
# Дали митовите и приказните сè уште имаат значење? во 2007 година
# Кажувајќи го забранетото во приказни, раскази, песни, песни, филмови во 2008 г.
# Патување во апсурдот во 2009 година
# Вртоглавица на измама во 2010 година
Втор конгрес на НОМСМ

Втор конгрес на НОМСМ (Народноослободителен младински сојуз на Македонија) ― конгрес одржан од 6 до 8 јануари, 1945 година во ослободено Скопје.
1 Учесници
На Конгресот присуствувале голем број делегати од трите делови на Македонија, претставници на антифашистичката младина на балканските земји: Албанија, Грција и Бугарија, на Советската младина, младината од федералните единици на Демократска Федеративна Југославија, како и претставници на англиската воена мисија.
Биле поднесени три реферати, а пред младината тој ги поставил следните задачи:* организационо доградување и јакнење на НОМСМ, преку формирање на одбори на НОМСМ, на оние места каде не биле сè уште формирани. Разни форми на дејствување и основање на разни секции
* организирање на аналфабетски, санитетски и други курсеви
* формирање на работни чети и бригади и нивно вклучување во обновата и изградбата на разурнатите села и градови
2 Поврзано
* Прв конгрес на НОМСМ
* Народноослободителен младински сојуз на Македонија
* Бунт на Скопското кале
Народна држава Баварија

Народна држава Баварија (германски: ''Volksstaat Bayern'') — краткотрајна непризнаена социјалистичка држава во Баварија од 1918 до 1919 година. Народната држава Баварија била основана на 8 ноември 1918 година за време на Ноемвриската револуција, како обид за социјалистичка држава да го замени Кралството Баварија. Државата ја водел Курт Ајснер до неговото убиство во февруари 1919 година и коегзистирала со ривалската Баварска Советска Република од 6 април 1919 година, со нејзината влада под Јоханес Хофман прогонет во Бамберг. Народната држава Баварија била распуштена по основањето на Слободната држава Баварија на 14 август 1919 година.
Денови на комедија

Денови на комедија ― меѓународен театарски фестивал на комедија во Куманово, Македонија. Фестивалот секоја година е одржуван во Центарот за култура „Трајко Прокопиев“. Учествуваат театри од Србија, Бугарија, Црна Гора и други земји.
1 Поврзано
* Центар за култура „Трајко Прокопиев“ - Куманово
* НУ Музеј - Куманово
* Куманово
Црква „Св. Илија“ - Веселчани

Св. Илија — црква во прилепското село Веселчани , претставник на Македонската преродба. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Црквата е гробишен храм, сместен јужно од селото. Подигната е и осветена на 28 септември 1857 година од митрополитот Венедикт Византиски. Има убав насликан иконостас од дрво. Храмот е живописан во 1860 г. од „''Станко Зограф, Мијак од Крушево''“.
1 Поврзано
* Тополчанска парохија
* Прилепско архијерејско намесништво
Индиско огледало (филм)

„Индиско огледало“ (српски: ''Индијско огледало'') — југословенски филм од 1985 година во режија на Зоран Амар. Главните улоги ги играат: Драгомир Бојаниќ Гидра, Слободан Алигрудиќ, Младен Андрејевиќ и Нада Блам.
1 Синопсис
Во 1984 година, ракометниот тим од Муљојевац треба да влезе во првата лига. За да ја остварат целта, Јавор, Сима и Богољуб собираат многу пари за да го подмитат судијата. Во меѓувреме, Јавор е откриен со неговата љубовница, додека сопругата го изневерува со неговиот пријател. Најпосле, и љубовницата го изневерува Јавор со еден играч од ракометната екипа.
Црква „Св. Илија“ - Крклино

Св. Илија — црква и манастир во битолското село Крклино. Му припаѓа на Битолското архијерејско намесништво во Преспанско-пелагониската епархија на МПЦ - ОА.
Крклинскиот манастир е сместен на височинка над селото. За време на Првата светска војна манастирот бил уништен бидејќи селото било на самата фронтова линија. По војната истиот бил возобновен.
1 Поврзано
* Лисолајска парохија
* Битолско архијерејско намесништво
Другарот претседател центарфор

„Другарот претседател центарфор“ (српски: ''Друг председник центарфор'') — југословенски филм од 1960 година во режија на Жорж Скригин. Главните улоги ги играат: Мија Алексиќ, Оливера Марковиќ, Северин Бијелиќ, Павле Вуисиќ, Љубиша Јовановиќ.
1 Синопсис
Во едно мало се прославува седумгодишнината од основањето на работничката задруга. Притоа, во филмот се прикажува провинцискиот менталитет кој тешко ги прифаќа новите идеи, како и активноста на свештеникот кој сака да го обнови иконостасот во црквата, интригите на месниот фотограф, како и желбите на населението за нивниот фудбалски клуб да стане шампион...
Црква „Св. Илија“ - Дрен (Прилепско)

Св. Илија — црква и манастир во прилепското село Дрен. Му припаѓа на Прилепското архијерејско намесништво во Преспанско-пелагониската епархија на МПЦ - ОА.
Дренскиот манастир е сместен на 1 км јужно од селото. Изграден е во текот на XIX век, но на почетокот на XX век црквата била во урнатини, и од неа е зачуван само престолот. Се смета дека манастирот бил уништен од Турци. Во 1950 г. благодарение на ктиторот Цветко Георгиоски е изградена мала црквичка, каде мештаните се собирале на Илинден и Арангеловден. Подоцна на нејзино место е изграден поголем грам, осветен на 2 август 1972 г. од митрополитот Методиј Дебарско-кичевски. Во 2008 г. таа црква е срушена, па на 7 јуни 2008 г. се осветени темелите на новиот манастирски храм. Завршената црква е осветена на 26 април 2014 г. од митрополитот Петар Преспанско-пелагониски.
1 Поврзано
* Плетварско-беловодичка парохија
* Битолско архијерејско намесништво
Баварска Советска Република

Баварска Советска Република или Минхенска Советска Република (германски: ''Räterepublik Baiern, Münchner Räterepublik''), — краткотрајна непризнаена социјалистичка држава во Баварија за време на германската ноемвриска револуција од 1918-1919 година. Таа имала форма на република на работнички совет. Основана е во април 1919 година по распадот на Народна Држава Баварија на Курт Ајснер и се обидела да воспостави социјалистичка советска република во Баварија. Била соборена помалку од еден месец подоцна од елементи на германската армија и паравоената формација ''Фрајкорпс''. Неколку лица вклучени во нејзиното соборување подоцна се приклучиле на Нацистичката партија за време на нејзиното последователно доаѓање на власт.
1 Наводи
Песни (Васил Куноски)

„Песни“ — збирка песни за деца на македонскиот поет Васил Куноски.
1 Содржина
Збирката содржи вкупно 76 песни: „Мравкин град“, „Облачиња“, „Шумски закон“, „Современ штурец“, „Не гука гугутката“, „Дете и цвеќе“, „На Медо му згорчи медот“, „Северко“, „Снегулки“, „Нека ни е“, „Касичка“, „Честит Први мај“, „Шах“, „Бобан цртачот“, „Мамино момиче“, „Каква мајка“, „Што прават“, „Што станало“, „Како да го фатам“, „Денот на мама“, „Лесна песна“, „Сонце“, „Улица“, „Кого појќе сакаме“, „Букетче“, „Стани, стани, детенце“, „Сите песој се исти“, „Нишалка“, „Мали мајстори“, „Светнете, светулки“, „Чуден мачор“, „Дете и полжав“, „Мецана“, „Дете и два полжава“, „Трите кукли“, „Прстите на Васе“, „Спаси го“, „Како тоа“, „Кој ве буди“, „Зелен фрак“, „Чуден Васе“, „Ваше и наше“, „Борачи“, „Ај, на здравје!“, „Двете дланки“, „Лиле и лет-лет Мара“, „Славејче ни долета“, „Нашиот оркестар“, „За сите деца“, „Знаете ли“, „Рипчето моли“, „Пред семафор“, „На село“, „Еден Вања“, „Што значи ав-ав“, „Ало, ало“, „Убаво, поубаво, најубаво“, „Верверичка“, „Зајаче“, „Вози Стево“, „Најубавиот чун“, „Шеширот на дедо“, „Ајде, дете спиј“, „Бебенце“, „Чук-чук“, „Ластовиче долета“, „Како прасе расте“, „Што му е“, „Штурчето свири“, „Весела година“, „Ама стражар“, „Дај ми ја, мамо“, „Бунди“, „Патка и патчиња“ и „Помагајте“.
2 Изданија
Книгата била објавена во 2004 година од издавачката куќа Просветно дело, Редакција „Детска радост“, а во рамките на библиотеката „Лектирни изднаија“. Автор на илустрациите е Томе Манески, дизајнот и ликовно-графичкото уредување се дело на Жарко Туниќ, а лектурата икоректурата ги извршила Катерина Ноневска. Книгата, со обем од 104 страници и големина од 20 сантиметри, била испечатена во печатницата „Коста Абраш“ во Охрид. Таа е каталогизирана во НУБ „Св. Климент Охридски, Скопје и ја носи меѓународната ознака ISBN 9989-30-578-1.
Амфипол

Амфипол ― значаен антички град во областа Бисалтија, на утоката на реката Струма (тогашен Стримон).
1 Географска положба и основање
Сместен е во плодородна рамнина и со значајна стратегиска позиција. Основан е како атинска колонија, која Филип Ⅱ ја освојува во 357 година пр.н.е. Градот станува еден од најзначајните македонски пристаништа на Егејското Море, центар за експлоатација на пангејските рудници (за злато и сребро) и центар за трговија со Тракија. Под римска власт (од 148 г. пр.н.е.) е главен град на Првата македонска област, а по примањето на христијанството е епископско седиште. Забележан во римските итинерарии и во Табула Поинтегериана како раскрсница на Вија Егнација. Останува значаен град до крајот на антиката. Градот е познат како еден од првите епископски седишта, кого уште во Ⅰ век од нашата ера со христијанската мисија го посетува апостол Павле.
2 Музеј
Наодите од древниот град се претставени во Ениќојскиот археолошки музеј на извесно растојание од наоѓалиштата.
3 Поврзано
* Амфиполски лав — познат древен споменик
* Амфиполски мост — древен мост
* Прва македонска мерида
* Македонско-римски војни
Црква „Св. Илија“ - Драгош

Свети Илија — главна манастирска црква на Драгошкиот манастир во битолското село Драгош, Македонија.
1 Местоположба
Црквата се наоѓа југоисточно над селото, на самата граница со Грција. Преку границата е атарот на леринското село Опсирино.
2 Историја
Била подигната во текот на XIX век.
Во 1903 година, манастирот заедно со црквата биле запалени, па наскоро обновени.
3 Архитектура
Црквата претставува голем храм со полукружна апсида на исток и отворен трем на останатите три страни. На северозапад има висока куловидна камбанарија која стои одделно.
4 Галерија
5 Поврзано
* Битолско архијерејско намесништво
* Бистричка парохија
* Драгош
Лазе кај Горње Језеро

Лазе кај Горње Језеро (словенечки: ''Laze pri Gorenjem Jezeru'') — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Битка кај Лиса

Битка кај Лиса (или Битка кај Вис) (хрватски: Bitka kod Visa) — одржана на 20 јули 1866 година во Јадранското Море во близина на далматинскиот остров Вис (италијански: Lissa) и беше значајна победа за силите на Австриското Царство над нумерички супериорна италијанска морнарица. Италијанската морнарица испука околу 1450 истрели за време на битката, но не успеа да потопи ниту еден австриски брод додека изгуби два свои брода.
Портрет на кардиналот Бибјена

''Портрет на кардиналот Бибјена'' ― портрет на кардиналот Бернардо Довици да Бибјена (приватниот секретар на папата Лав X) од Рафаело Санти, насликан околу 1516 година и сега во Дворецот Пити во Фиренца. Неговиот рендер изгледа поригиден отколку што е вообичаено за Рафаело, што ги натерало некои критичари да му го припишат на некој од неговите ученици или да почувствуваат дека е можеби копија од изгубен самописен оригинал.
Драгошки манастир

Драгошки манастир — манастир во близина на битолското село Драгош. Комплексот е сместен во самото истоимено село, на падините на Баба Планина и непосредно на самата гранична линија со Грција.
1 Местоположба
Манастирот се наоѓа јужно од селото, покрај државната граница.
До манастирот води асфалтен пат, кој започнува од сретселото на Драгош.
2 Историја
Манастирот бил подигнат во текот на XIX век.
Во 1903 година, манастирот бил запален, па наскоро обновен. До 1912 година бил доста познат манастир, така што на манастирската слава (Илинден) доаѓале гости од леринските села Опсирино, Света Петка и Раково, а некои дури и од Солун.
Сè до крајот на отоманското владеење манастирот бил во Мегленската митрополија под врховенството на Цариградската патријаршија.
Манастирот имал малку земја и стока, која после Втората светска војна била дадена на селската задруга.
Манастирот бил обновен во XX век.
Драгошкиот манастир во 1916 г.
3 Градби во манастирот
Манастирот е составен од црквата „Св. Илија“, камбанарија, конак и помошни објекти.
3.1 Црква „Св. Илија“
Црквата била подигната во текот на XIX век.
4 Галерија
Посета (Рафаело)

''Посета'' ― слика од околу 1517 година, посветена на Посетата на Богородица кај Света Елисавета од Рафаело Санти, во Музејот Прадо од 1837 година. Нарачана од апостолскиот протонотар Џовани Бранконјо на барање на неговиот татко Марино за нивната семејна капела во црквата „Св. Силвестер“ во Аквила (сопругата на Марино се викала Елизабета), таа била ограбена од окупаторските трупи на Филип IV Шпански во 1655 година и била сместена во Ескоријал.
Мадона со риба

''Мадона со риба'' (италијански: Madonna del Pesce) ― слика на високоренесансниот мајстор Рафаело Санти.
Марија седи устоличена со Исус на колена. На едната страна е Св. Јероним клечен покрај Лавот; тој држи книга. Од другата страна архангелот Рафаил го претставува во подножјето на престолот младиот Тобија, кого порано го водел до реката Тигар и кој ја носи чудесната риба чие срце, црн дроб и жолчка требало да му го вратат видот на татко му и да го водат демони од неговата невеста. Тобија со неговата риба бил ран вид на крштевање. Рафаил кој го води Тобија, секогаш изразува заштита, а особено заштита на младите. Се верува дека сликата била насликана околу 1512-1514 година за да го одбележи воведувањето на Книгата на Тобит во канонските книги на Римокатоличката црква. Свети Јероним ја превел Товитската книга на латински, што го објаснува неговото присуство од десната страна на Марија.
Моментално е чувана Музејот Прадо, Мадрид.
Битка кај Трутнов

Битка кај Трунтов или Битка кај Траутенау (германски: ''Schlacht bei Trautenau'') — битка одржана на 27 јуни 1866 година за време на Австро-пруската војна. Тоа беше единствената битка од војната која заврши со победа на Австрија над Прусите, но со големи австриски загуби.